**ELŐTERJESZTÉS**

**Tiszavasvári Város Önkormányzata Képviselő-testületének**

**2022. február 14-én tartandó rendkívüli ülésére**

Az előterjesztés tárgya: A “Közvilágítási rendszer korszerűsítés, bővítés-LED” című közbeszerzési eljárással kapcsolatos döntésről

Mellékletek: Bíráló Bizottsági jegyzőkönyv

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia - pályázati ügyintéző

Az előterjesztés ügyiratszáma: TPH/370-19/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.20. |
|  |  |

Az ülésre meghívni javasolt szervek, személyek:

|  |  |
| --- | --- |
| Simon Miklós energetikus | simon.miklos1959@gmail.com |
|  |  |

Egyéb megjegyzés: -

Tiszavasvári, 2022. február 10.

Huri-Szabó Szilvia

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Huri-Szabó Szilvia

## ELŐTERJESZTÉS

### **A Képviselő-testülethez**

**A “Közvilágítási rendszer korszerűsítés, bővítés-LED” című**

**közbeszerzési eljárással kapcsolatos döntésről**

Tisztelt Képviselő-testület!

A "Közvilágítási rendszer korszerűsítés, bővítés-LED" című eljárással kapcsolatos **ajánlattételi határidő 2022. január 19. 11:00** óravolt, mely határidőig **4 Ajánlattevőtől érkezett be ajánlat.**

A bírálóbizottság a beérkezett ajánlatok műszaki szempontú áttekintését követően megállapította, hogy a **PROJECT LIGHT HUNGARY Korlátolt Felelősségű Társaság**, a **MOROTVA-VÍZ-ENERGIA Korlátolt Felelősségű Társaság** és a **Fénysport Lux Kereskedelmi és Szolgáltató Kft.** ajánlattevők ajánlata megfelelő.

A **DML Hungary Kft. ajánlattevő ajánlata** a Kbt. 73. § (1) bekezdés e) pontja alapján **érvénytelenné lett nyilvánítva**, mert ajánlata egyéb módon nem felelt meg az eljárást megindító felhívásban és a közbeszerzési dokumentumokban, valamint a jogszabályokban meghatározott feltételeknek, az alábbi indokolás szerint:

**Ajánlattevő ajánlatában elmulasztotta csatolni a teljes árazott költségvetést, erre tekintettel a szakmai ajánlata teljes mértékben hiányzik.**

**Tiszavasvári Város Önkormányzata Képviselő-testülete a 21/2022. (I.27.) Kt. számú határozatában a DML Hungary Kft. ajánlattevő ajánlatát érvénytelennek nyilvánította.**

A **MOROTVA-VÍZ-ENERGIA Korlátolt Felelősségű Társaság** Ajánlattevő a „Nyilatkozat alkalmassági követelményekre vonatkozóan” EKR űrlapot nem töltötte ki, így nyilatkozata nem került benyújtásra. A hiánypótlási felhívásnak az Ajánlattevő határidőben eleget tett.

A mellékelt jegyzőkönyv alapján a bírálóbizottság javasolja a MOROTVA-VÍZ-ENERGIA Korlátolt Felelősségű Társaság ajánlattevő nettó 120.622.000,- Ft összegű ajánlatát érvényesnek nyilvánítani, figyelemmel arra, hogy ajánlattevő nem áll a kizáró okok hatálya alatt és alkalmas a szerződés teljesítésére.

A bírálóbizottság megállapította, hogy a PROJECT LIGHT HUNGARY Korlátolt Felelősségű Társaság és a Fénysport Lux Kereskedelmi és Szolgáltató Kft. ajánlattevők ajánlata nem került elbírálásra a Kbt. 81. § (5) bekezdés szerinti előírásra tekintettel *(„Az ajánlatkérő nyílt eljárásban a közbeszerzési dokumentumokban rendelkezhet úgy is, hogy az ajánlatok bírálatát - az egységes európai közbeszerzési dokumentumban foglalt nyilatkozat alapján - az ajánlatok értékelését követően végzi el. Ebben az esetben csak az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot.”).*

A legkedvezőbb ár-érték arányú ajánlatot a MOROTVA-VÍZ-ENERGIA Korlátolt Felelősségű Társaság ajánlattevő nyújtotta be, így a bírálóbizottság a MOROTVA-VÍZ-ENERGIA Korlátolt Felelősségű Társaság ajánlattevőt javasolja nyertesként kihirdetni és a vállalkozási szerződést vele megkötni.

A bírálóbizottság javasolja az eljárást eredményessé nyilvánítani.

Megkérem a Tisztelt Képviselő-testületet, hogy a bírálóbizottság javaslatának figyelembe vételével szíveskedjen döntését meghozni.

Tiszavasvári, 2022. február 10.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2022. (II.14.) Kt. számú**

**határozata**

**A “Közvilágítási rendszer korszerűsítés, bővítés-LED” című**

**közbeszerzési eljárással kapcsolatos döntésről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. A **„Közvilágítási rendszer korszerűsítés, bővítés-LED”** című közbeszerzési eljárásban a Kbt. III. rész 112. § (1) bekezdés a) pontja alapján, 117. § (1) bekezdés szerinti saját beszerzési szabályok alkalmazásával, nemzeti értékhatárt elérő, nyílt közbeszerzési eljárásban a bírálóbizottság döntési javaslatát elfogadja és az alábbi döntést hozza:

**Megállapítja, hogy a MOROTVA-VÍZ-ENERGIA Korlátolt Felelősségű Társaság ajánlattevő ajánlata érvényes.**

1. **Nyertes ajánlattevő: MOROTVA-VÍZ-ENERGIA Korlátolt Felelősségű Társaság nettó 120.622.000,- Ft összegű ajánlati árral.**
2. Megállapítja, hogy **a közbeszerzési eljárás eredményes**.
3. Felkéri a polgármestert, hogy a döntésről tájékoztassa az Ajánlattevőket.

**Határidő:** azonnal **Felelős:** Szőke Zoltán polgármester